QUEDA ATA O FINAL
MATERIAL DESCLASIFICADO
ANTERIORMENTE EN CITADEL
Como coñeciches o teu home?
Comecei a ir a terapia e Kyle estaba no mesmo programa.
Cando Citadel caeu,
o meu protexido, Carter, agochou a caixa.
É a única tecnoloxía que pode localizar axentes vivos.
Perdoe.
Es Nadia.
-Non. -Eras espía, coma min.
-Esa... -Es ti.
Se volvo, vanme atopar. Para protexelas, debo detelos.
Atopeina. Lémbrase de todo.
-É unha muller? -É.
Chámase Nadia.
Modo privado iniciado.
COMO ESTÁ O PAQUETE?
-Que máis sabe? -Pouca cousa.
Imos solucionar isto e vou volver onda vós.
-Fálame del. -De quen?
Mason. Quen era?
Non sei. Non nos coñeciamos tanto.
-Non intimamos. -Nunca?
Sorpréndeme, Kane, que ti en concreto suspires
pola muller que dobregou Citadel.
Transmisión lista. Sae.
De que raio falas?
A túa moza, Nadia.
Fuches ti?
É Brielle, non é?
A muller que queres.
Está viva.
Non.
Chámase Abby.
Está casada con Mason Kane.
Son o axente Carter Spence.
Manticore está cada vez máis preto.
Igual é a última transmisión.
Hostia.
Sei onde está.
MARROCOS
PRISIÓN CLANDESTINA DE MANTICORE
Estamos a piques de matar xente.
Non che é a primeira vez.
Veña, vamos.
(Árabe) Vou ao bloque D.
Dádelle á alarma!
Abaixo!
Sen balas! Cubrídeme!
-Cúbreme! -Vale.
Hostia!
Ou xa te cubro eu.
Mason?
Carter.
Imos sacarte de aquí.
Vamos.
Afástate.
Fuches ti.
Que fixen eu?
PARÍS 10 ANOS ANTES
Estivo ben.
Estivo.
París sempre presta.
"Sempre"?
Non pensarás que só estiven en París contigo.
Xa, pero esta noite foi claramente...
-Estivo á altura. -Á altura.
No top cinco.
E os outros catro son espías?
Non son de contar esas cousas, Kane.
Duráronche moito?
Nunca duran.
Estiveches namorada?
Que pregunta é esa?
Unha sincera.
Non.
Asústote?
Por que me ías asustar?
-Porque comezo a ver alén. -Ai, si?
Véxote alén da máscara.
Que máscara?
Tes ducias.
E por que me ía asustar?
Aínda non o sei.
Vou traer unha nova axente ao equipo.
Grace aprobouno.
-Cando o aprobou? -Hoxe á mañá.
Falaches con Grace hoxe á mañá?
Teño máis misións ca as nosas, sabes?
Eu onde estaba?
Non che sei. Comendo baguettes, namorando...
É moi intelixente.
E precisámola. Traballou para min no equipo Bravo.
Somos unha ONG agora?
Confiaríalle a miña vida.
Salvouma unha vez.
Chámase Celeste Graham, e vaiche encantar.
Se é amiga túa,
imos leirar mal seguro.
BASE DE CITADEL
Tiña que pasar e pasou.
-Ai, si? -Era cuestión de tempo.
Esta é a nova axente?
Mason, ela é Celeste Graham.
A persoa que lle salvou a vida.
A tal.
Díxome que me encantarías.
Non tal.
DÍA DA MISIÓN: 01
Ela pode facelo.
Non pode.
Ela está aquí.
Subiu ao primeiro nivel hai canto? 36 horas?
Veña, ho, Mason. Que queres? Novatadas?
Estades cos preliminares?
Anders e Davik son grandes criminais.
-Sei quen son. -Non creo.
Os irmáns Silje, Ámsterdam.
Os reis da cidade.
Drogas, armas e prostitución.
Comezaron a expandirse.
Davik pon a forza. Anders, o cerebro.
Moito máis perigoso.
Vén de Cambridge. Fai tecnoloxía de guerra
e véndea ó mellor ofertante.
Hai pouco demos cun esquema parcial da última creación de Anders.
El chámalle a chave de Oz.
"A chave de Oz"?
Se a remata, a chave podería hackear a insfraestrutura dun país.
Tráfico, servizos de emerxencia, exército, armas...
Poderían secuestrar o país todo.
Non digas que é imposible. Éche o que el quere.
É imposible.
Iso requiriría uns servidores do tamaño de Nova Hampshire.
Por non mencionar que os datos brutos, que o abranguen todo,
suporían miles de exabytes.
Precisarías todo Massachusetts para gardar eses uns e ceros.
Daquela, agás que Ámsterdam crecese moito,
a Anders aínda lle queda un bo cacho para a chave de Oz.
-Échenos lista. -Máis ca ti.
-Pero engánase. -Non tal.
Mais fuches convincente.
Por iso é perfecta.
Ademais ten un irmán xemelgo, igual ca Anders.
-Hai outro coma ti por aí? -David.
-Leirades ben? -Ódioo a rachar.
Logo si.
Inseparables.
-E teño razón. -Eu non dixen tal.
Nunca o dis, pero téñoa.
Estiven de incógnito cos Oath Keepers.
Canto tempo?
-Tres semanas. -Semanas.
Que che ensinou Nadia no Bravo sobre ir de incógnito?
Que a clave é aprender a manter a mentira.
Nadia cre que unha boa espía sabe mentir?
-Pois si. -Non.
Unha boa espía di a verdade.
Pero primeiro tes que desaparecer.
DÍA DA MISIÓN: 03
Tes que mirarte no espello e ver unha persoa distinta.
ÁMSTERDAM
Atoparás a Anders no Ironside Bar.
É un dos negocios de lavado que ten con seu irmán.
Temos un enxeñeiro por aquí.
Debes ser un home malo. Mellor afástome de ti.
Son Anders.
Brielle.
Non te preocupes se namora de ti.
Ti tes que namorarte del.
Busca cousas del que te namoren para que sexa real.
DÍA DA MISIÓN: 19
Non podes mentir de incógnito.
Homes coma Anders e Davik cheiraríano de lonxe.
Se o fan, entérrante viva.
O único xeito de que che crean a mentira
é que a creas ti.
Todo o que digas ten que ser real para ti.
Tes que mentirte a ti mesma.
DÍA DA MISIÓN: 46
A túa misión é sacar información da chave de Oz.
Fai o que faga falta.
Achégate o que poidas.
Que ben soa. Estás a compoñer unha canción?
Inténtoo.
E ti que estás a crear?
Non ves que escribo e reescribo o código dese aparello?
Que é?
Depende de a quen preguntes.
Ti que queres que sexa?
Eu quérote a ti.
Xa me tes.
O máis difícil será lembrar por que estás alí.
Que esa non é a túa vida.
Eu serei a túa áncora.
Chámame e ponme ao día todas as semanas.
Eu lembrareiche o que é real, a verdade.
LONDRES
Ten que estar aquí en algures.
Díxencho.
Que pouco feminino.
Tarde empezaría.
A Dmitri convencíchelo.
Agora sabemos con quen andan os Silje en Viena.
Londres, Viena...
Coido que temos que agradecerlles a Anders e a Davik este tempo xuntos.
O vestido a quen llo agradezo?
A Celeste superouna isto.
Tres meses sen novas.
Sen informar nin responderme.
Pero unha incursión?
É cedo de máis.
Sabes como son estas cousas. Pode haber infindas razóns.
Se foses ti, agardaría a ver que acontece, pero non es ti.
Ela é tan boa coma min.
Iso éche o que me preocupa.
Carter captou anomalías.
Cales?
Igual non é nada, ou igual é todo.
Estiven investigándoa.
O seu xemelgo, David, ten problemas co xogo.
Falo de seis cifras.
Está agochado en algures. Hai xente perigosa buscándoo.
E que?
A xente fai parvadas polos seus seres queridos.
Podería vender a chave de Oz a bo prezo.
Estás delirando, Mason.
Disque Davik busca un comprador,
así que a chave de Oz está case operativa, se non de todo.
-É cuestión de tempo... -Aínda é cedo.
Sei que é amiga túa, pero se alguén consegue a chave,
quedamos sen posibilidades de manter o seu poder á raia.
Vou enviar un equipo.
Un sitio estraño para un bolso.
Anders vaite botar moito de menos.
Teño a actualización do equipo.
Houbo tiros e baixas.
-Cantas? -Abondas.
Vaites. E Celeste?
Está viva.
Mallada, pero viva.
Collemos a Anders.
Davik desapareceu.
A chave de Oz?
O equipo non deu con ela.
Hostia!
CONFIDENCIAL Colleu ela a caixa.
Nin media palabra a ninguén. Xamais.
Trinta segundos.
Preparade a enfermaría.
Enfermaría á espera.
Ela ao interrogatorio.
E el?
Estabilizádeo para que fale.
Quen vai?
Eu.
Davik fuxiu. Onde carallo está a chave de Oz?
Pescudarémolo.
Arranxade isto.
-Quero estar na sala. -Non.
-Non cho pedía. -Coñécela.
-Mason. -Sodes amigas.
Grava.
Que merda é isto?
Nome e clasificación?
Que carallo importa iso xa?
Identificar.
-Axente identificada. -Celeste Graham.
Onde está a chave de Oz?
Estás de puta broma?
Calma, Mason.
Malgastas o tempo comigo.
Deberías estar mobilizándote e perseguindo a Davik.
Quitar esposas.
Que detalle. Teño que darche as grazas?
Que fixeches coa chave de Oz?
Díxencho. Tíñaa na miña mochila.
Estaba baleira.
O equipo rexistrouno todo. Só atoparon isto.
É falsa.
Que pasou alí?
Está ela aí?
Nadia, estás aí?
Pensas que a collín?
-Agóchaste detrás dun espello? -Senta, Celeste.
Despois de todo, pensas que eu faría iso?
Vai ao carallo!
Escóitasme, Nadia?
Non debiches traerme aquí.
Levas tres meses faltando a todos os encontros.
Fuches ti o que rompeu o protocolo.
Axiña mandaches un equipo.
Non me deixaches opción.
Non deches novas en semanas. Podías estar morta.
-Onde está Davik? -Ateino no soto.
-Alí non estaba. -Eu deixeino alí.
A xente e as cousas desaparecen ao teu redor así coma así?
Vai á merda.
Ben.
Imos falar de David.
Que ten que ver meu irmán?
De nena, teu padrasto ameazoute cun ferro de pasar e el defendeute.
El levaba as malleiras para que non as levases ti.
Onde queres chegar?
Entendo o culpable que te debiches sentir.
Sacrificouse moito para te protexer.
E despois de todo o que sufriu, non puideches axudalo.
Pero se vendes a chave de Oz, podes salvarlle a vida.
Pagar o que piden por el.
Vai tomar polo cu.
Recoñeces este edificio?
Faille zoom ao 8ºC.
Quen é ese?
Mason, meu irmán non ten nada que ver con isto.
Pero ten que ver contigo.
Chamábalo cada semana. Mandábaslle 800 $ ao mes.
Mesmo cando non gañabas nada, pagábaslle cos teus aforros.
-Teu irmán é un camándula. -Cala a boca.
Armade o sistema.
Sistema armado.
-Para. -Onde está a chave?
Non teño nin puta idea.
Canto vos levabades ti e teu irmán? 38 segundos?
-Buscade o albo. -Para.
Albo localizado.
Vendíchela por el, non si?
Admíteo!
-Quen cha mercou? -Ninguén.
Última vez!
-Exe... -Abonda.
Que carallo facías?
Non ía matalo.
Soabas convincente.
-Non podes parar un interrogatorio! -Non era tal!
Era un ataque a unha das nosas!
Celeste non colleu a chave de Oz.
Dixo que a meteu na mochila. Davik daría con ela e colleríaa.
Cando estaba atado no soto ou cando fuxiu?
Celeste e o equipo dan dúas putas versións distintas.
Coñézoa dende hai cinco anos.
Coñézoa mellor ca ninguén aquí.
Ela non a colleu.
E agora Davik sabe que estaba de incógnito.
É un lastre para el e virá por ela.
-Ten razón. -Temos que sacala de aquí, Grace.
O mellor é destinala a un refuxio non afiliado.
Podo contactar con alguén do MI6.
Iso valerá.
Anders está esperto. Deberías interrogalo.
Fareino eu.
Non me digas que cres a Celeste.
Nadia crea.
A Nadia salvoulle a vida, por iso a cre.
Celeste tiña a chave.
Non deu novas en tres meses.
E logo desaparece?
Engánanos a todos.
A Citadel, a Anders e a Davik, a quen sexa,
para gañar cartos, pagar a débeda de seu irmán e salvarlle a vida.
E que facemos?
Consultalo co Mando.
Salvagardala.
Mason.
Non podemos borrarlle os recordos.
Está no noso equipo.
Sábeo todo de Citadel. Vas soltala polo mundo?
Venderanos ao mellor ofertante.
Temos que deixala limpa.
O Mando non aprobou aínda o proceso de salvagarda.
É demasiado novo.
Podería sancionarte por suxerires algo así.
Vas ser a directora que deixou que unha toupa nos destruíse?
Non podo autorizalo.
Non tes que facelo.
Facémolo de xeito externo.
Ninguén o ha saber.
Nin Nadia nin o Mando. Ninguén.
Encárgome eu.
Se o que di ao final é certo, traémola de volta,
devolvémoslle a memoria coma se nada.
E se si que o fixo?
Queda salvagardada, vai ao cárcere
e protexemos os segredos.
Que lle dicimos a ela?
-Pon isto. -Que carallo é iso?
Desactívache o chip e mais as credenciais.
-E iso por que? -Ímoste sacar de aquí.
Davik sabe quen es. Vai vir por ti e por teu irmán.
Imos destinarte a un refuxio.
Un refuxio?
Logo falamos...
El ben pode atopar o refuxio.
Vós atopastes a meu irmán. Poden facer o mesmo.
Que suxires?
Non che sei. Tanto dis que esta é a túa misión...
Pois a túa misión desmandouse, logo arránxao ti.
Hai outra opción.
É un novo programa que vai saír pronto,
pensado para os axentes de primeiro nivel en problemas
cando teñen que desaparecer.
Lévante a un centro en Cidade de México, sédante
e sométente a un par de procedementos indoloros.
Reconstrúenche a córnea e as impresións dactilares.
Deixarás de ser Celeste Graham
e Davik xamais poderá atoparte.
Un traslado de testemuñas?
Iso é. Para ti e para teu irmán.
E cando se calmen as cousas podo volver?
É o xeito de protexerte.
Adiante.
Agochádea ata evacuar.
Non llo podemos dicir a Nadia.
Xa está?
Está destinada?
Chamei eu mesma.
Estache camiño do refuxio.
Grazas, Grace, por todo.
Non mo agradezas.
Temos que atopar a chave.
Xa.
Niso estamos.
Houbo sorte?
Nin rastro de Davik. Seguimos buscando.
Que pensas desta?
Acolledora, clásica.
Si, está en Oregón.
Nunha vila. Miña avoa vivía alí.
Puxécheslle dous fillos tamén?
Queres inventar ti unha vida de cero? Adiante.
Oes, e se o Mando se decata
de que pediches unha salvagarda extraoficialmente?
Daríame á fuga, supoño. Se cadra buscaríame unha vida sinxela.
Xa, pagaría por velo.
Despois do día de hoxe? Esa casa?
Ese soportal? A brisa fresca do verán?
Meu, non durarías nin cinco minutos.
Grazas polo favor.
Anne Mejia é unha boa amiga.
Creou algo moi especial co da salvagarda.
Cómpre destruír o vial de Celeste.
Borrala para sempre.
Mason, estás seguro de que Celeste é unha toupa?
Seino.
Tes que estar certo.
Unha vez eu non o estiven e penso niso todos os días.
Estou certo.
De facérelo, non hai volta atrás.
Ese é o obxectivo.
Non falo dela.
Falo de ti.
Dá a orde.
-Escoita... -Dá a orde.
Escoita.
Se te enganas,
non podes recuperarte dunha cousa así.
Non podes.
Un espía pode ter centos de nomes, caras e identidades,
pero alma só tes unha.
Temos que protexer a Citadel ante todo.
Dixéchelo ti.
E quen vai protexerte a ti?
Non teñas pena.
CENTRO DE SALVAGARDA DE CITADEL CIDADE DE MÉXICO
Respira tranquila...
Carter díxome que Celeste xa está destinada a Oregón.
Grazas por cubrírela, Mason.
E a min.
Estás ben?
Estou.
Novas da chave de Oz?
Nada.
Davik non a colleu.
E ti non pensas que foi Celeste.
Como dis?
Sonche o único que ten acceso a todas as comunicacións de Citadel.
É o que fago.
Sábelo, verdade?
Coñézote dende hai unha década.
Sei como te comportas, como pensas.
Hoxe saíches do teu padrón.
Estabamos en modo crise.
Xa.
Non o pensei ao principio, pero mirei nos servidores
e alguén lle deu unha orde secreta ao xefe do equipo,
un axente de primeiro nivel, en contra do protocolo.
Tal axente ordenoulle ao xefe que ocultase a chave de Oz
e lla entregase cando volvese.
-Coido que sabes quen foi. -Para aí, Carter.
Nadia deu a orde.
Dixeches que salvagardaches a Celeste
para que non contase segredos,
pero creo que o fixeches
para que non descubrísemos que non tiña ningún.
Estaba limpa.
Querías manter as sospeitas en Celeste e que levase as culpas,
así que a salvagardaches, borrácheslle os recordos.
Non porque ameazase a Citadel,
senón porque ameazaba a Nadia,
porque estabas protexendo a Nadia.
Porque malia que a queres...
pensas que pode ser unha toupa.
Non volvas dicir esas palabras.
Fuches ti.
Que fixen eu?
Ti non.
Ela.
Non te fíes dela.
Por que?
Nadia?
PROXIMAMENTE EN CITADEL
Matastes milleiros de axentes.
O mérito non é só meu.
Un espía de Citadel traizoouvos.
Eu xa non sei quen es.
Ningún de nós estamos tan limpos como nos gustaría. Sábelo.
Quero saber a verdade.
Subtítulos: Lucía Doval
Supervisora creativa: Natalia López Prieto